Trelis/gawiki huggingface dataset:
Sainchónaí (dlí). Sa dlí agus in easaontacht dlíthe, tá sainchónaí ábhartha do "dhlí pearsanta" an duine aonair, lena n-áirítear an dlí a rialaíonn stádas duine agus a mhaoin. Tá sé neamhspleách ar náisiúntacht duine. Cé go bhféadfadh sainchónaí athrú ó am go ham, níl ach sainchónaí, nó áitreabh amháin ag duine ag aon phointe ina saol, is cuma cén cúinsí atá aige. Tá sainchónaí éagsúil ó ghnáthchónaí (an áit a bhíonn cónaí ort de ghnáth), áit a bhfuil níos lú fócais ar rún amach anseo.
Suzanne (amhrán).  
Dán agus amhrán de chuid Leonard Cohen is ea "Suzanne," foilsithe don chéad uair sa bhliain 1966 (sa chnuasach filíochta "Parasites of Heaven"). Chas Judy Collins an t-amhrán don chéad uair, in 1966 chomh maith. D'eisigh Cohen "Suzanne" in 1967, a chéad singil, ach níor éirigh ró-mhaith leis ag an am.
Bhí gaol platónach "a"g Cohen le Suzanne Verdal, damhsóir i Montréal agus tá an t-amhrán fúithi (agus ní Suzanne Elrod, an dara bean ina shaol, máthair na bpáistí aige).
"Suzanne" agus Gaeilge.
Bhí tionchar mór ag William Butler Yeats ar Cohen agus bhí caidreamh gnaíúil aige lena lucht éisteachta in Éirinn.
Sna 2010idí, d’aistrigh na filí Gabriel Rosenstock agus Liam Ó Muirthile cuid de liricí Cohen go Gaeilge mar chuid den fhéile litríochta IMRAM agus chan Liam Ó Maonlaí, David Blake, Hilary Bow agus an Brad Pitt Light Orchestra iad ag ócáid speisialta le linn na féile.
Liricí.
Suzanne cois na habhann
Greim láimhe ar a chéile
Is is clos na báid ag gluaiseacht
Beidh tú léi ar feadh na hoíche.
Agus tá sí leathchraiceáilte
Sin an fáth a bhfuil tú léithi:
Seo chugainn tae anois ’s oráistí
Ó chuanta na Síne
Is tú ar tí anois a rá léi
Nach bhfuil grá agat le tabhairt di
Ar a tonnfhad breá atá tú
Ag an abhainn atá an freagra:
Bhí tú riamh mar leannán aici:
Is ba mhaith leat taisteal léithi
Is ba mhaith leat taisteal dall
Mar tá muinín aici asat –
Is bhí d’aigne sáite riamh ina cabhail.
Is bhí Íosa ina loingseoir
Nuair a shiúil Sé ar an uisce
Is bhí feitheamh fada fuar ann
Óna thúr adhmaid uaigneach,
Is nuair tuigeadh Dó gan bhréag
Nach mbeadh radharc Air ach san éag:
‘Bíodh gach éinne ina loingseoir
Go saorfaidh an mhuir mhór iad.’
Ach bhí Sé briste brúite
Sula n-osclódh na spéartha,
É tréigthe, nach mór daonna,
Bádh faoi do ghaois-se É mar chloch.
Is ba mhaith leat taisteal Leisean
Is ba mhaith leat taisteal dall
Ba mhaith leat É a thrustáil –
Bhí A aigne sáite ionat riamh anall.
Tá do lámh ag Suzanne
Agus seo libh chun na habhann
Lena ceirteacha is cleití
Ó Naomh Uinseann bocht de Pól
Tá an ghrian ag doirteadh meala
Ar ár maighdean ’tá sa chuan.
Agus deir sí ‘Féach arú
I measc an bhruscair is na mbláth.
Tá na Fianna san fheamainn
Is tá leanaí ann ar maidin.
Táid ag síneadh chun an ghrá
Agus is amhlaidh a bheidh choíche.’
Ag Suzanne ’tá an scáthán:
Is ba mhaith leat taisteal léithi
Is ba mhaith leat taisteal dall
Mar tá muinín aici asat –
Cioclón Bhola, 1970. Ar 12 Samhain 1970, bhuail Cioclón Bhola an Bhanglaidéis, cioclón fíordhíobhálach. Maraíodh 300,000 ar a laghad, 500,000 b'fhéidir. 
Imeachtaí.
Bhí polasaí "laissez-faire" ag an Phacastáin Thiar ag an am, agus chuir sé seo le báiní iad a bhí ina gcónaí sa Bhanglaidéis. Ní raibh fóirithint ar bith le fáil, ná cúnamh forbartha idirnáisiúnta ag an am. 
Iarmhairtí.
Tharla réabhlóid sa Bhanglaidéis an bhliain dár gcionn. Ar an 26 Márta 1971, thosaigh an oibríocht mhíleata "solas cuardaigh". D'ionsaigh an Phacastáin Thiar na náisiúnaithe sa Bhanglaidéis. Tharla cinedhíothú. Dúnmharaíodh go barbartha 300-500,000 (3 milliún a deir an rialtas inniu).
Idir 1971 agus 2020, maraíodh 779,324 eile de bharr na drochaimsire.
Soláthar rialtais. Is éard is soláthar rialtais nó soláthar poiblí ann ná earraí, seirbhísí agus oibreacha a sholáthar thar ceann údaráis phoiblí, amhail gníomhaireacht rialtais. Is ionann soláthar rialtais agus 12 faoin gcéad den OTI domhanda in 2018, agus cuid shubstaintiúil den gheilleagar domhanda.
Chun calaois, dramhaíl, éillitheacht , nó caomhnaitheacht áitiúil a chosc, rialaíonn dlíthe fhormhór na dtíortha soláthar rialtais go pointe áirithe. De ghnáth, éilíonn dlíthe ar an údarás soláthair tairiscintí poiblí a eisiúint má sháraíonn luach an tsoláthair tairseach áirithe. Tá soláthar rialtais faoi réir an Chomhaontaithe maidir le Soláthar Rialtais (CSR), conradh idirnáisiúnta iltaobhach faoi choimirce an Eagraíocht Dhomhanda Trádála (EDT) chomh maith.
Earraí. San eacnamaíocht, is ítimí iad earraí a shásaíonn mianta an duine, agus a sholáthraíonn fóntais, mar shampla, do thomhaltóir a cheannaíonn táirge shásúil. Déantar idirdhealú comhchoiteann idir earraí atá inaistrithe, agus seirbhísí, nach bhfuil inaistrithe.Déantar idirdhealú coiteann idir earraí atá inaistrithe, agus seirbhísí, nach bhfuil inaistrithe.
Seirbhís (eacnamaíocht). Is éard is seirbhís ann ná gníomh nó úsáid a bhfuil tomhaltóir, gnólacht, nó rialtas sásta íoc as. I measc na samplaí tá obair déanta ag bearbóirí, dochtúirí, dlíodóirí, meicneoirí, bainc, comhlachtaí árachais, agus mar sin de. Is ionann seirbhísí poiblí agus na seirbhísí sin a n-íocann an tsochaí (náisiúnstát, aontas fioscach nó réigiún) astu ina n-iomláine. Ag baint úsáide as acmhainní, scil, intleachtacht agus taithí, téann soláthraithe seirbhíse chun sochair do thomhaltóirí seirbhíse. Féadfar seirbhísí a shainmhíniú mar ghníomhartha doláimhsithe nó mar fheidhmiúcháin trína soláthraíonn an soláthraí seirbhíse luach don chustaiméir.
Dramhaíl. Is ábhair nach dteastaíonn nó nach féidir a úsáid iad dramhaíl nó fuíoll. Is éard is dramhaíl ann ná aon substaint a chaitear i leataobh tar éis príomhúsáide, nó atá gan luach, lochtach agus gan aon úsáid. Is éard atá i bhfotháirge (nó seachtháirge), i gcodarsnacht leis sin, ná comhtháirge a bhfuil luach eacnamaíoch measartha beag aige. Féadfaidh fuíolltáirge a bheith ina sheachtháirge, ina chomhtháirge nó ina acmhainn trí aireagán a ardaíonn luach an fhuíolltáirge os cionn nialas.
I measc na samplaí tá dramhaíl sholadach chathrach (dramhaíl tí/bruscar tís), dramhaíl ghuaiseach, fuíolluisce (cosúil le séarachas, ina bhfuil dramhaíl choirp (feces agus fual ) agus uisce dromchla a ritheann chun srutha ), dramhaíl radaighníomhach, agus eile.
Nathan Thrall. Údar, scríbhneoir aistí agus iriseoir Meiriceánach é Nathan Thrall atá lonnaithe in Iarúsailéim. Is é Thrall údar "The Only Language They Understand: Forcing Compromise in Israel and Palestine" (Metropolitan/Henry Holt, 2017; Picador, 2018) agus cuireann sé le "The New York Times Magazine, an "London Review of Books", agus "The New York Review of Books".
Is iar-Stiúrthóir é Thrall ar an Tionscadal Arabach-Iosraelach ag an Grúpa Géarchéime Idirnáisiúnta (en: "International Crisis Group)", áit ar chlúdaigh sé Iosrael, an Bruach Thiar, Gaza, agus caidreamh Iosrael lena chomharsana ó 2010 go 2020. 
Cúlra agus oideachas.
Bhain Thrall BA amach ó Ollscoil California, ó "College of Creative Studies" i Santa Barbara agus MA sa pholaitíocht ó Ollscoil Columbia. Is iarbhall d'fhoireann eagarthóireachta "The New York Review of Books é,"agus d'fhostaigh Robert Malley é don "International Crisis Group". Ag tús a thréimhse sa Ghrúpa Géarchéime Idirnáisiúnta, bhí Thrall ina chónaí in Gaza. 
Saothair.
"The Only Language They Understand".
Fuair cnuasach aistí Thrall "The Only Language They Understanding: Forcing Compromise in Israel and Palestine" (Metropolitan/Henry Holt, 2017; Picador, 2018) léirmheasanna dearfacha in "The New York Times",
Na Peirsigh (dráma). Aistriúchán Gaeilge ar thraigéide Ghréagach de chuid Aescaileas é Na Peirsigh / Persians a rinne an file agus scríbhneoir Nuala Ní Dhomhnaill. Insítear ann scéal faoi bhua aisteach a bhí ag an nGréig, aisteach de bharr gurb iad an dream a chaill atá á insint. Léireofar é ar ardán na Péacóige in 2024.
Aescaileas. Drámadóir Gréagach a bhí in Aescaileas (nó "Aeschylus" uaireanta) a dtugtar athair na traigéide Gréagaí air go minic. Duine de dhrámadóirí móra na Sean-Ghréige a bhí ann.
Is é is dóichí go raibh an drámadóir Aescaileas i measc na saighdiúirí a sheas an fód i gcath mara Shalamais in aghaidh na bPeirseach, agus sa mbliain 472 cuireadh ar stáitse dráma dá chuid dar teideal "Na Peirsigh" a léiríonn imeachtaí na tréimhse cinniúnaí sin.
Melin-y-grug. Ceantar tuaithe (Breatnais:"cymuned") timpeall ar fheirm Melin-y-grug i bpobal Llanfair Caereinion, Powys, sa Bhreatain Bheag is ea Melin-y-grug.
Déanann Russell George (Coimeádach) ionadaíocht ar an limistéar seo i Senedd Cymru (Parlaimint na Breataine Bige) agus i bParlaimint na Ríochta Aontaithe ag Craig Williams (Coimeádach).
Movember. Is feachtas feasachta, agus carthanas cláraithe, é Movember (portmanta de "moustache" agus "November") le daoine a chur ar an eolas faoi shláinte na bhfear. Is gluaiseacht dhomhanda é, a bunaíodh san Astráil sa bhliain 2003. Bliain i ndiaidh bliana, bailítear na mílte euro ar son mheabhairshláinte na bhfear tríd an bhfeachtas ‘Movember’, nó 'Mó na Samhna', Croiméal na Samhna nó fiú ‘CromShamhain’ mar atá tugtha air uaireanta.
Tarraingíonn an ghluaiseacht aird go háirithe ar ailse uiríoch, ailse phróstataigh agus ar.mheabhairshláinte na bhfear (ar na rátaí arda féinmharaithe ach go háirithe).
Feachtais.
Gach mí na Samhna, fásann a lán fear croiméal chun airgead a bhailiú don eagraíocht. Uaireanta bearraann na muisteaisí a bhí á bhfás i gcaitheamh mhí na Samhna chun airgead a bhailiú chomh maith.
Bíonn siad ag iarraidh aird na ndaoine a dhíriú ar shláinte na bhfear chomh maith, agus an tábhacht a bhaineann le tacaíocht a thabhairt dá chéile. Bíonn neart feachtais ann le linn Movember le fir a spreagadh le dul chun scagthástáil a fháil. 
Tá mioneolas ar mheabhairshláinte na bhfear ar fáil ar leathanach Movember, agus eolas maidir le cad is féidir a dhéanamh agus a rá sa chás go bhfuil tú ag iarraidh comhrá a dhéanamh le cara leat mar gheall ar an meabhairshláinte.
Stair.
Thosaigh an feachtas san Astráil sna 2000idí luath nuair a rinne grúpa cairde an cinneadh gur theastaigh uathu seanstíl an chroiméil a athbheochan. Nuair a tosaíodh ar an bhfeachtas san am sin, bhí an croiméal tite go mór as faisean le hais bhlianta órga an chroiméil sna 1970-1980idí, agus bhí súil ag lucht bunaithe an fheachtais go dtarraingeodh na boilbín béil aird na gcairde agus na ngaolta agus go bhféadfaí tús macánta a chur le galair a bhíonn ar fhir.
Movember in Éirinn.
In 2014, bhailigh “Movember” €1.4m in Éirinn amháin. In Éirinn, is iondúil go roghnaítear carthanacht meabhairshláinte do Mhó na Samhna, ach dírítear freisin ar ghalair eile ar nós na hailse, go mór mór ailsí a bhíonn ag cur isteach ar fhir den chuid is mó.
Anne Marie McMahon. Is Leas-Choimisinéir de chuid an Gharda Síochána í Anne Marie McMahon agus tá taithí 37 mbliana aici ag plé le cúrsaí póilíneachta leo. Ceapadh ina Leas‑Choimisinéir í sa bhliain 2021, agus tá sí freagrach as Póilíneacht agus Slándáil. Is as Contae an Chláir di.
Sa bhliain 2020, ceapadh í mar Leas-Choimisinéir Gníomhach agus bhí freagracht ar leith uirthi as cúrsaí Straitéise, Rialachais agus Feidhmiúcháin agus as cur i bhfeidhm an chláir athchóirithe ‘Seirbhís Póilíneachta don Todhchaí’.
Ba í an chéad bhean í a ceapadh ina Leas-Choimisinéir agus freagracht uirthi as Réigiún Theas an Gharda Síochána. Roimhe sin bhí sí ina hArd-Cheannfort agus í freagrach as Biuró an Gharda Síochána don Chaidreamh Pobail. Ceapadh ina dhiaidh sin í mar Stiúrthóir Oiliúna ar Choláiste an Gharda Síochána. Tá taithí aici ar an bpóilíneacht uirbeach agus tuaithe araon; ba i stáisiún sa Chúlóg i mBaile Átha Cliath a chuaigh sí ag obair ar dtús agus ina dhiaidh sin d’fhóin sí i gCathair Luimnigh agus i gContae Luimnigh chomh maith.
Sa bhliain 1993 rinne sí seirbhís le Misean Údarás Idirthréimhseach na Náisiún Aontaithe sa Chambóid (UNTAC).
Paiste goir. Is éard is paiste goir ann ná paiste de chraiceann gan chleite ar íochtar na n-éan le linn séasúr an ghoir. Feidhmíonn cleití mar inslitheoirí dúchasacha agus cuireann siad cosc ar ghoir éifeachtach, arb iad paistí goir an réiteach orthu. Soláthraítear an paiste craiceann seo go leor fuileadán ag an dromchla, rud a chuireann ar chumas aistriú teasa chuig na huibheacha agus iad ag gor. I bhformhór na speiceas, scoitheann na cleití sa réigiún go huathoibríoch, ach féadfaidh lachain agus géanna a gcuid cleití a chluimhriú agus a úsáid chun an nead a líneáil. Fásann cleití níos luaithe tar éis goir in éin a bhfuil an t-aos óg réasúnta aibí agus soghluaiste ó nóiméad breithe nó goir ná mar a bhíonn i gcás iad siúd a bhfuil altramach. 
Nuair a shocraíonn siad ar nead, aistreoidh éin ar bhealach sainiúil taobh le taobh chun a chinntiú go mbeidh teagmháil iomlán idir an paiste goir le huibheacha nó na gearrcaigh. 
Féadfaidh suímh na bpaiste a athrú. Tá paiste goir amháin ag go leor acu i lár an bhoilg, agus tá paiste amháin ag roinnt éan cladaigh ar gach taobh den bholg. D’fhéadfadh trí phaistí a bheith ag faoileáin agus Galliformes. Ní fhorbraíonn peileacáin, piongainí, búbaí, agus gainéid paistí ach clúdaíonn siad na huibheacha ar a gcosa. Ní fhorbraíonn cuacha seadánacha paistí goir. I speicis ina gorann an bheirt tuismitheoirí, d'fhéadfadh paistí goir a fhorbairt sa dá inscne.
Diarmuid Breathnach. Údar, beathaisnéisí, leabharlannaí, agus craoltóir ba ea Diarmuid Breathnach (a rugadh 5 Lúnasa 1930 agus a d'éag 13 Samhain 2023), a bhí ina chomhúdar ar an mórshaothar ‘Beathaisnéis', saothar a áirítear ar cheann de shárshaothair taighde na Gaeilge (agus le fáil ar an suíomh ainm.ie inniu). 
Thuill a chuid scríbhneoireachta, a chuid craoltóireachta le RTÉ, agus a chuid oibre ar son Chumann Merriman clú agus cáil dó. Bhíodh sé le cloisteáil ar feadh roinnt blianta chomh maith i mbun léirmheasa ar na nuachtáin ar "Adhmhaidin" ar Raidió na Gaeltachta.
Beatha.
I gCoill tSíomoin, Co Chill Mhantáin, i 1930 a rugadh Diarmuid Breathnach. Ina chuimhní cinn "Titim agus Éirí" deir sé féin go raibh an teaghlach beo bocht ar bhás a athar, rud a d’fhág lorg air riamh ina dhiaidh sin.
Cuireadh oiliúint air in Áras Brianach na mBráithre Críostaí agus i nDún Laoghaire (agus i gColáiste na hOllscoile, Baile Átha Cliath ar feadh tamall gearr) sular ceapadh é ina Leabharlannaí Baile i mBré agus ina dhiaidh sin ina Leabharlannaí Contae i gCill Chainnigh. 
D'fhostaigh RTÉ é ina dhiaidh sin le Cartlann Raidió an stáisiúin a bhunú.
Ceapadh é ina phríomhleabharlannaí in RTÉ i 1975 agus d'fhan sé i mbun an chúraim sin go dtí 1987.
"Beathaisnéis" Imleabhair 1-9, 1986–2007.
A luaithe a d'éirigh sé as RTÉ, bheartaigh sé féin agus Máire Ní Mhurchú tabhairt faoi bheathaisnéisí phearsana móra na Gaeilge a chur i dtoll a chéile ar bhonn lánaimseartha. Ba iad na himleabhair Beathaisnéis 1-9 bláth agus toradh na dúthracha sin. 
Bhí fúthu dúshlán an "Dictionary of Irish Biography" a thabhairt maidir le beathaisnéisí na nGael. Tháinig "Beathaisnéis a hAon" amach sa bhliain 1986, agus an leabhar deireanach sa sraith, "Beathaisnéis a Naoi", in 2007. Ba mhinic go dtí sin gurbh é inseacht an Bhéarla agus na mBéarlóirí a rinneadh ar stair na tíre agus ar na daoine a bhí lárnach sa stair sin. Ach chúitigh "Beathaisnéis" an fhaillí sin. Tá na beathaisnéisí go léir le fáil ar an suíomh ainm.ie inniu.
Duaiseanna.
I 1996, bronnadh Gradam Bhord na Gaeilge air féin agus ar Mháire Ní Mhurchú. Bhronn Ollscoil na hÉireann, Má Nuad dochtúireachtaí oinigh ar an dís in 2002 agus bronnadh Gradam an Oireachtais orthu in 2008.
Liosta de bhuamáil le linn na dTrioblóidí. Seo liosta na bhuamálacha suntasacha a bhaineann le Na Trioblóidí i Thuaisceart Éireann agus a n-iarmhairtí. Áiríonn sé buamáil a tharla i dTuaisceart Éireann, i bPoblacht na hÉireann, agus sa Bhreatain Mhór ó 1968. Tharla ar a laghad 10,000 ionsaí buama le linn na coinbhleachta (1968–1998).
An Líonra Chun an Éagsúlacht Teangacha a Chur Chun Cinn. Is líonra tras-Eorpach é an Líonra Chun an Éagsúlacht Teangacha a Chur Chun Cinn () a chuimsíonn rialtais náisiúnta agus réigiúnacha, eagraíochtaí stáit agus pobail agus taighdeoirí a oibríonn ar an bpolasaí ar son teangacha réigiúnacha agus mionlaigh.
Eagraíonn siad comhdhálacha agus déanann siad obair i réimse na pleanála teanga agus an bheartais teanga. Soláthar seirbhísí sláinte agus cúraim shóisialta i bpobail ilteangacha ba ea an téama a bhí ag comhdháil amháin dá gcuid sa bhliain 2023 a d’eagraigh an mionlach Sualainnise san Fhionlainn. Chualathas léachtaí ó shaineolaithe ar chúrsaí sláinte agus cúraim in áiteanna ar nós na Breataine Bige agus Thír na mBascach agus tugadh cuairt ar ollscoil agus ar ospidéal ina ndéantar freastal ar an mionlach Sualainnise. Tá ballraíocht iomlán ag Foras na Gaeilge ann.
Abair Seo. Aip fóin chliste is ea Abair Seo a seoladh ar an 11 Samhain i mBéal Feirste. Cuidíonn an aip le Gaeilgeoirí na hÉireann agus na hAlban cumarsáid a dhéanamh le chéile gan dul i muinín an Bhéarla. Tá frásaí ann atá leagtha amach de réir téamaí, mar shampla Siubal/Taisteal; Cur Seachadan/Caithimh Aimsire. Is féidir éisteacht leis na frásaí sa teanga atá tú a iarraidh, á rá ag cainteoir dúchais.
Iomáin Cholmcille. Comórtas lán-Ghaeilge comhrialacha "camanachd" agus iománaíochta é Iomáin Cholmcille agus ‘iomáin’ á tabhairt ar an spórt go coitianta. Glacann Cumann Micheál Breathnach as Conamara, Na Gaeil Óga as Baile Átha Cliath, agus foirne Uladh páirt ann, idir fhoirne ban agus foirne fear, chomh maith le foirne as Albain.
Q-Mharc Gnó le Gaeilge. Is marc deimhniúcháin é an Q-Mharc Gnó le Gaeilge a ceapadh chun aitheantas a thabhairt d’eagraíochtaí gnó a dhéanann luacháil ar úsáid na Gaeilge mar uirlis a chuireann leis an ngnó féin agus mar uirlis mhargaíochta freisin. Cuireann an marc deimhniúcháin béim ar shaintréithe dúchasacha Gaelacha agus léiríonn sé go bhfuil feasacht agus tiomantas ann maidir leis an dátheangachas sa ghnó. Tugann sé le fios, dar leis an lucht eagair, "go bhfuil eagraíocht ar thús cadhnaíochta sa mhargadh maidir le soláthar nuálaíoch seirbhíse do chustaiméirí."
Rí na mBriotanach. Roimh an teideal Rí nó Taoiseach na Breataine Bige, baineadh úsáid as an teideal Brenin y Brythoniaid (Gaeilge: Rí na mBriotánach, Laidin: Rex Britannorum) chun cur síos a dhéanamh ar Rí na mBriotánach Ceilteach, sinsear na Breataine Bige, roimh agus tar éis ionradh na Róimhe. 
Ríthe.
Brenin ( Gaeilge: Rí) an teideal a bhí in úsáid ag rialóirí na Breataine Bige sular glacadh leis an téarma " "tywysog" (Gaeilge:"taoiseach". Mar sin féin níorbh iad na taoisigh ba thúisce a rinne iarracht an Bhreatain Bheag a aontú faoi aon cheannasacht amháin.
Gradaim Iriseoireachta na hÉireann. Bronnan NewsBrands Ireland Gradaim Iriseoireachta na hÉireann gach bliain ar iriseoirí agus nuachtáin Éireannach i gcatagóirí éagsúla.
I measc na mbuaiteoirí bhí Fintan O'Toole, an Irish Examiner agus ExtraG.ie.
Aclaíocht. Tá aclaíocht riachtanach le haghaidh saoil sláintiúil. Daoine nach ndéanann aclaíocht ar bhonn rialta, tagann tinnis éagsúla orthu agus bíonn fadhbanna lena meáchan acu. Ní gá go mbeadh an spórt sa chás seo iomaíoch. is féidir le haclaíocht a bheith, mar shampla, i bhfoirm damhsa, snámha nó siúil.
Matt Rife. Is fuirseoir agus aisteoir Meiriceánach é Matthew Steven Rife (10 Meán Fómhair 1995 i gColumbus, Ohio a rugadh é) . Tá aithne ar Rife mar gheall ar a chuid clár grinn "Only Fans" (2021), "Matthew Steven Rife" (2023) agus "Walking Red Flag" (2023), chomh maith lena ról ar an seó grinn, "Wild 'n Out." .
Tús a shaoil.
Rugadh Matt Rife i gColumbus, Ohio, agus tógadh sé i Lewisburg Thuaidh. Tá ceathrar deirfiúracha aige: triúr leasdeirfiúr níos sine agus leathdheirfiúr amháin níos óige. Fuair a athair, Michael Eric Gutzke, bás trí fhéinmharú nuair a bhí Rife 17 mí d'aois. 
Gairm.
Mar fhear grinn, tá aithne ar Rife mar gheall ar a chuid seónna grinn: "Only Fans" (2021), "Matthew Steven Rife" (2023) agus "Walking Red Flag" (2023), chomh maith lena ról ar "Bring the Funny" sa bhlian 2019.
Éilipsiméadracht. Teicníc optúil is ea éilipsiméadracht chun airíonna tréleictreacha ( comhéifeacht athraonta choimpléascach nó feidhm thréleictreach ) scannán tanaí a imscrúdú. Tomhaiseann éilipsiméadracht an t-athrú ar an pholaraíocht mar thoradh ar fhrithchaitheamh nó ar tharchur agus cuireann sé i gcomparáid le samhail é.
Is féidir é a úsáid chun comhdhéanamh, gairbhe, tiús (doimhneacht), nádúr criostalach, tiúchan dópála, seoltacht leictreach agus airíonna ábhartha eile a thréithriú.Tá sé an-íogair don athrú ar fhreagra optúil na radaíochta ionsaithÍ a idirghníomhaíonn leis an ábhar atá á imscrúdú.
Tá éilipsiméadar speictreascópach le fáil i bhformhór na saotharlanna anailíse scannán tanaí. Tá an éilipsiméadracht ag éirí níos suimiúla freisin do thaighdeoirí i ndisciplíní eile ar nós na bitheolaíochta agus an leighis. Cruthaíonn na réimsí seo dúshláin nua don teicníc, amhail tomhais ar dhromchlaí leachtacha éagobhsaí agus íomháú mHicreascópach.
Tionchar an athraithe aeráide ar thalmhaíocht. Tá tionchar díreach an athraithe aeráide, atá ag tarlú ar fud an domhain, le sonrú ar thalamh, uisce agus atmaisféar na hÉireann. Ciallaíonn athrú aeráide an domhain go mbeidh Éire níos teo agus níos fliche. Tá impleachtaí tromchúiseacha don talmhaíocht ag baint leis. 
Tá an t-athrú aeráide ar an mbagairt is mó roimh fheirmeoirí. Ach ní léir cén bhail a bheas ar an earnáil i gceann dhá scór bliain nó níos faide.
Polaitíocht.
Bíonn an pobal i gcoitinne an-cháinteach i dtaobh feirmeoirí agus iad ag caint ar athrú aeráide, ag cur lochta ar an earnáil áirithe sin.
Mira Murati. Innealtóir agus feidhmeannach gnó Albánach is ea Mira Murati (rugadh 1988). Thosaigh sí le OpenAI in 2018, ag fónamh mar Phríomh-Oifigeach Teicneolaíochta (POT) na cuideachta, agus ó bhí an 17 Samhain 2023, is í príomhoifigeach feidhmiúcháin eatramhach OpenAI í, in ionad Sam Altman . 
Luathshaol agus oideachas.
Rugadh Murati i 1988 i Vlorë, an Albáine, do thuismitheoirí Albanacha. Ag aois 16, d'fhág sí an Albáin chun freastal ar Pearson College UWC ( United World College ) ar Oileán Vancouver, Ceanada, as ar bhain sí dioplóma amach, an Baccalaureate Idirnáisiúnta i 2007.
Le haghaidh a cuid oideachais fochéime, d'fhreastail Murati ar Colby College i Waterville, Maine, ar Scoláireacht Davis-UWC; le linn di a bheith ann, roghnaíodh í do chlár déchéime cúig bliana na scoile san innealtóireacht le Dartmouth College. In 2012, bhain sí Baitsiléir Innealtóireachta in innealtóireacht mheicniúil amach ó Dartmouth agus Baitsiléir Ealaíon ó Colby. 
Gairmréim.
Thosaigh Murati a gairm bheatha mar intéirneach ag Goldman Sachs i 2011, agus d'oibrigh sí ag Zodiac Aerospace ó 2012 go 2013. Chaith sí trí bliana ag Tesla mar bhainisteoir táirge sinsearach ar Mhúnla X sular thosaigh sí ag obair le Leap Motion. 
Thosaigh sí ag obair le OpenAI in 2018, agus bhí sí ina príomh-oifigeach teicneolaíochta ina dhiaidh sin, i gceannas ar obair na cuideachta ar ChatGPT, Dall-E, agus Codex agus maoirseacht a dhéanamh ar fhoirne taighde, táirge agus sábháilteachta na cuideachta.. 
An 17 Samhain, 2023, chuaigh Murati i mbun cheannasaíocht mar phríomhoifigeach feidhmiúcháin eatramhach OpenAI, tar éis Sam Altman a bheith briste as a phost 
Is abhcóide í chun IS a rialáil, ag áitiú gur cheart go mbeadh ról níos mó ag rialtais ""in aligning on some basic safety standards for deployment of these models"."